        ROMÂNIA                                 

                   

    JUDEŢUL IAŞI                                                                 

MUNICIPIUL PAŞCANI                                                                    

  CONSILIUL LOCAL                                                            
H O T Ă R Â R E

privind aprobarea studiului de fezabilitate al proiectului

„Realizare Parc nou in municipiul Paşcani, judeţul Iaşi”,

precum şi a altor măsuri necesare implementării acestuia

                  Consiliul Local al municipiului Pascani;

In baza Raportului comun intocmit de catre Compartiment Programe Europene, Serviciul Buget, Contabilitate, Serviciul Urbanism si Compartimentul Juridic si Contencios din cadrul aparatului  de specialitate al primarului, înregistrat sub nr. 13741/22.08.2008;

                   Avand in vedere Rapoartele de avizare ale Comisiei de prognoze economico-sociale , buget , finante , industrie si IMM-uri, ale Comisiei de organizare si dezvoltare urbanistica, realizarea lucrarilor publice, conservarea monumentelor istorice, protectia mediului, ecologie, patrimoniu, Comisiei juridice, ordine publica, drepturile omului si libertati cetatenesti, ale Comisiei  de administratie publica si ale  Comisiei  pentru programe europene si atragere de fonduri structurale, relatii externe din cadrul Consiliului Local al municipiului Pascani;

Analizând prevederile Ordonanţei Guvernului nr. 7/2006 privind instituirea Programului de dezvoltare a infrastructurii şi a unor baze sportive din spaţiul rural, aprobată cu modificări şi completări de Legea nr. 71/2007, precum şi pe cele ale Hotărârii Guvernului nr. 602/2006 pentru aprobarea Normelor metodologice de aplicare a Ordonanţei Guvernului nr. 7/2006 privind instituirea Programului de dezvoltare a infrastructurii şi a unor baze sportive din spaţiul rural, precum şi a Regulamentului de organizare şi funcţionare a Comisiei privind determinarea oportunităţii, eligibilităţii şi aprobării proiectelor, cu modificările şi completările ulterioare,

In baza prevederilor Hotărârii Guvernului nr. 28/2008 privind aprobarea Structurii devizului general şi a Metodologiei privind elaborarea devizului general pentru obiective de investiţii şi lucrări de intervenţii;

In conformitate cu  prevederile Legii nr.273/2006 privind finanţele publice locale, cu modificările şi completările ulterioare;

In conformitate  cu prevederile art.36 alin.(2) lit.b), alin.(4) lit.a) si d),  precum şi pe cele ale art.126 din Legea administraţiei publice locale nr.215/2001, republicată, cu modificările şi completările ulterioare;

In conformitate cu prevederile  Ghidului solicitantului pentru Programul de dezvoltare a infrastructurii unor baze sportive din spaţiul rural, adoptat de către Comisia privind determinarea oportunităţii, eligibilităţii şi aprobării proiectelor;

În temeiul art. 45 alin.(1) din Legea administraţiei publice locale nr.215/2001, republicată, cu modificările şi completările,

H O T A R A S T E 

Art.1.-  Se aprobă Studiul de fezabilitate  pentru  proiectul Realizare Parc nou in municipiul Paşcani, judeţul Iaşi,pentru care se solicită finanţarea în baza Programului de dezvoltare a infrastructurii şi a unor baze sportive din spaţiul rural, instituit prin Ordonanţa Guvernului nr.7/2006, aprobată cu modificări şi completări de Legea nr. 71/2007.

(2) Se aproba  indicatorii tehnico-economici pentru proiectul Realizare Parc nou in municipiul Paşcani, judeţul Iaşi realizat în baza Programului de dezvoltare a infrastructurii şi a unor baze sportive din spaţiul rural, aprobat  prin  HCL 123/15.08.2008, după cum urmează:
a) valoarea investiţiei:  1.147.176 mii lei;
b) suprafaţa totală construită: 10.000 mp;
c) durata de realizare a investiţiei: 12 luni
d) Constructie+Montaj :  928,77mii lei.
Art.2.- Orice cheltuieli neeligibile impuse de implementarea proiectului prevăzut la art.1, precum şi cheltuielile de întreţinere şi exploatare pentru acesta se suportă din veniturile proprii ale bugetului local şi/sau împrumuturi.

Art.3.- Se imputerniceste  domnul Grigore Craciunescu, Primarul Muncipiului Pascani sa reprezinte Consiliul Local al Municipiului Pascani,  in relatia cu Administratia Fondului de Mediu,  pana la momentul semnarii contractului pentru finantarea Proiectului de „Realizare Parc nou in municipiul Paşcani, judetul Iasi” 
Art.4.- Se imputerniceste pe domnul Corneliu Dumitru Vasilica, consilier in cadrul Compartimentului  Programe Europene si Atragere Fonduri Structurale,  drept responsabil de Proiectul de „Realizare Parc nou in municipiul Paşcani, judetul Iasi cu atributii in semnarea contractului de finantare al acestui proiect.

Art.5.- Cu ducerea la îndeplinire a prezentei hotărâri se însărcinează Primarul Municipiului Paşcani, Directia Economica-Serviciul buget, Financiar, Contabilitate si Compartimentul   Programe Europene si Atragere Fonduri Structurale.

Art. 6.- Serviciul Administratie Publica va comunica in copie prezenta hotarare:

· Institutiei Prefectului judetului Iasi;

· Directiei Economice –Serviciul Buget, Financiar, Contabilitate;

· Compartimentului   Programe Europene si Atragere Fonduri Structurale;
· Mass-media.







           CONTRASEMNEAZĂ

PREŞEDINTE DE ŞEDINŢĂ,


      S E C R E T A R,

 
Consilier,


    RUSU LEONARD                                               MIRCEA  ZUZAN

Nr. 143
Din 30.08.2008













